Lukisan salasilah diraja penguasa-penguasa Empayar Inka bertarikh abad ke-17
**Sapa Inka** atau **Sapa Inqa** ("Inka Tunggal", "Inka Agung"), **Inka Qhapaq** ("Inca berkuasa"), **Apu** ("Dewa"), atau pendeknya **Sapa** ("Yang Agung") ialah pemerintah Kerajaan Cusco dan kemudian penguasa selaku maharaja Empayar Inka (*Tawantinsuyu*) yang wujud dari abad ke-13 hingga abad ke-18. Asal-usul takhta ini penuh mitos dan berkait dengan pengasasan legenda bandar Cusco namun dari segi sejarah boleh dianggarkan muncul sekitar 1100; ia diwarisi mengikut keturunan di mana putera sulung mewarisi takhta ayahandanya. Maharaja ini turut mempunyai permaisuri yang mendampingi iaitu Qoya (atau *Coya* dalam ejaan Sepanyol).

Pemerintahan empayar ini dibahagikan di Antisuyu antara dua-dua suku utama iaitu *Hurin Cuzco* (*Bajo Cuzco*, Cuzco Hilir) dan *Hanan Cuzco* (*Alto Cuzco*, Cuzco Hulu) yang saling berebut kuasa sesama mereka; oleh sebab ini terdapat dua dinasti yang diketahui - dinasti Hanan yang menubuhkan empayar serta dinasti Hurin yang berterusan sepanjang ketibaan penakluk "Dunia Lama" dan berakhir dengan Atahualpa yang dihukum mati Empayar Sepanyol pada 1533.

Peranan
-------

Patung Inka Qhapaq Pachacuti di medan utama Aguas Calientes, PeruRaja ini dilihat sebagai penguasa mutlak terhadap segala yang ada dalam kerajaannya sehingga berhak mengumpul kekuasaan yang menentukan hala tuju kemasyarakatan, kenegaraan, dan perdagangan kerajaannya. Raja-raja ini bertanggungjawab memimpin balatentera mereka sebagai panglima yang meluaskan pengaruh sambil memelihara rangkaian yang mengutuhkan asas kerajaan mereka.

"Sapa" ini turut dilihat sebagai keturunan terus dari Inti, dewa matahari utama tamadun ini, lalu penguasa tersebut bertanggungjawab dalam pengadaan semua upacara pemujaan penting terhadap dewa ini.

Adat
----

### Pertabalan

### Pewarisan

Senarai penguasa takhta
-----------------------

### Dinasti pertama

| Tempoh bertakhta | Potret | Nama |
| --- | --- | --- |
| s. 1200–1230 |  | **Manqu Qhapaq**Permaisuri: Mama Uqllu |
| s. 1230–1260 |  | **Sinchi Ruq'a**Permaisuri: Mama Qura |
| s. 1260–1290 |  | **Lluq'i Yupanki**Permaisuri: Mama Qawa |
| s. 1290–1320 |  | **Mayta Qhapaq**Permaisuri: Mama Takukaray |
| s. 1320–1350 |  | **Qhapaq Yupanki**Permaisuri: Mama Chimpu Qurihillpay |

### Dinasti Hanan

Dinasti ini muncul setelah kemangkatan Qhapaq Yupanki: Kispe Yupanki, namun suku "hulu Cusco" (Hanan Cuzco) yang memberontak lalu berjaya meletakkan Inka Ruq'a sebagai pemula kerajaan baru ini.

| Tempoh bertakhta | Potret | Nama |
| --- | --- | --- |
| s. 1350 – s. 1380 |  | **Inka Ruq'a**Permaisuri: Mama Mikay |
| s. 1380 – s. 1410 |  | **Yáwar Waqaq**Permaisuri: Mama Chikya |
| s. 1410–1438 |  | **Wiraqucha**Permaisuri: Mama Runtu Quya |
| 1438–1471 |  | **Pachakutiq**Permaisuri: Mama Anawarkhi |
| 1471–1493 |  | **Túpac Inca Yupanqui**Permaisuri: Mama Uqllu *iskay ñiqin* |
| 1493–1527 |  | **Wayna Qhapaq**Permaisuri: Kusi Rimay,
Arawa Uqllu |
| 1527–1532 |  | **Waskar**Permaisuri: Chukuy Waypa |
| 1532–1533 |  | **Atawallpa**Permaisuri: *Quya* Asarpay |

### Pasca-ketibaan Sepanyol

Nota
* *qhapaq* (bahasa Sepanyol: *capac*) - "panglima"
* *sinchi* - "ketua".

Rujukan
-------

1. 1 2 3  "Inca Government". *Ancient History Encyclopedia* (dalam bahasa Inggeris). Dicapai pada 2019-05-01.
2. ↑  Porras Barrenechea, Raúl (1999). *El legado quechua: indagaciones peruanas*. Universidad Nacional Mayor San Marcos, pp. 368. ISBN 9789972460692.
3. ↑  Pedro Sarmiento de Gamboa; Gabriel de Oviedo (1907). *History of the Incas*. Hakluyt Society. m/s. 72.
4. ↑  Molestina, 1994: 26
5. ↑  Temoche, 2010: 71
6. ↑  Temoche, 2010: 179
7. ↑

Sumber utama
* Temoche Esquivel, Juan Francisco. *Avaliação da influência do choque térmico na aderência dos revestimentos de argamassa* (Tesis) (dalam bahasa Sepanyol). Universidade de Sao Paulo Sistema Integrado de Bibliotecas - SIBiUSP. doi:10.11606/t.3.2009.tde-03092009-162624.

|  |  |
| --- | --- |
| Ikon tunas | Rencana mengenai penguasa atau warisnya ini ialah rencana tunas. Anda boleh membantu Wikipedia dengan mengembangkannya. |

* l
* b
* s